ai4bharat/Pralekha huggingface dataset:
குடிநீர் மற்றும் சுகாதார அமைச்சகம்
தூய்மை இந்தியா இயக்கத்தின் கீழ் கட்டப்படும் கழிவறைக்கு ஆகும் செலவு மதிப்பீடு குறித்த விளக்கம்
தூய்மை இந்தியா திட்டத்தின் கீ்ழ் ஊரகப் பகுதிகளில், குறைந்த செலவில் நிறைந்த தரத்துடன் கட்டப்படும் வீட்டுக் கழிவறைகளுக்கு ரூ.12 ஆயிரம் வீதம் ஊக்கத்தொகை அல்லது மானியத்தொகை வழங்கப்படுகிறது என்று மத்திய அரசு விளக்கம் அளித்துள்ளது.
இது குறித்துக் குடிநீர் மற்றும் நலவாழ்வு அமைச்சகம் வெளியிட்டுள்ள தெளிவுரையில் கூறப்பட்டுள்ளதாவது:
தூய்மை இந்தியா திட்டத்தின் கீழ் கட்டப்படும் கழிவறைகளுக்கு ஆகும் செலவுகள் குறித்துத் தவறான தகவல்கள் சமூக ஊடகங்களிலும் சில அச்சு மற்றும் மின்னணு ஊடகங்களிலும் பரவியுள்ளன. தூய்மை இந்தியா திட்டத்தின் கீழ் நல்லத்திலும் மற்றும் குறைந்த செலவிலும் கட்டப்படும் கழிவறைகளைப் பொறுத்தவரை ஒவ்வொரு தகுதியுள்ள பயனாளியும் ரூ.12 ஆயிரத்தை ஊக்கத் தொகையாக அல்லது மானியத் தொகையாகப் பெறுவார். ஊக்கத்தொகையை மத்திய – மாநில அரசுகள் 60 : 40 என்ற விகிதத்தில் பகிர்ந்துகொள்கின்றன. மத்திய அரசு மாநிலங்களுக்குத் தனது பங்கை ஒதுக்கிவருகிறது. இந்தத் திட்டத்தை நடைமுறையில் செயலாக்குவது மாநில அரசுகள்தாம்.
நல்ல தரத்துடன் ஒரு கழிவறையைக் கட்டுவதற்குச் சராசரியாக ரூ.12 ஆயிரம் செலவாகும். சில இடங்களில் உள்ளுர் நிலவரப்படி இது மாறுபடும். சில பயனாளிகள் அரசு ஒதுக்கும் ஊக்கத்தொகையைக் காட்டிலும் அதிகமாகச் செலவழி்த்துச் சிறந்த தரத்துடன் கழிவறைகளைக் கட்டிக்கொள்வதுமுண்டு. இந்த மொத்தச் செலவுக்கும் ஊக்கத்தொகை வழங்க வேண்டும் என்று கூறுவது சரியானதல்ல.
இந்த இயக்கம் தொடங்கப்பட்டதிலிருந்து ஏழு கோடிக்கும் மேற்பட்ட கழிவறைகள் இதுவரை கட்டப்பட்டுள்ளன. 2014ஆம் ஆண்டு அக்டோபர் மாதம் 39 சதவீதமாக இருந்த நலவாழ்வுப் பயனாளிகள் எண்ணிக்கை தற்போது 82 சதவீதமாக அதிகரித்துள்ளது.
----
(Visitor Counter : 129
PIB Headquarters
கொவிட்-19 - பிஐபி செய்தித் தொகுப்பு
27.04.2020
- ரசாயனம் மற்றும் உரங்கள் அமைச்சகம்
- வடகிழக்குப் பகுதி வளர்ச்சி அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- உள்நாட்டு விமானப் போக்குவரத்து அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- மனித வள மேம்பாட்டு அமைச்சகம்
- தகவல் மற்றும் ஒலிபரப்பு அமைச்சகம்
- பஞ்சாயத்து ராஜ் அமைச்சகம்
(Visitor Counter : 223
குடியரசுத் துணைத் தலைவர் செயலகம்
மாநிலங்களவையின் 258-வது அமர்வில் இன்று குடியரசு துணைத்தலைவரும் மாநிலங்களவைத் தலைவருமான திரு ஜக்தீப் தன்கர் ஆற்றிய முதல் உரை
மாநிலங்களவையின் 258-வது அமர்வில் இன்று குடியரசு துணைத்தலைவரும் மாநிலங்களவைத் தலைவராக பொறுப்பேற்றுள்ளவருமான திரு ஜக்தீப் தன்கர் பேசியதயாவது:
பிரதமர், எதிர்க்கட்சித் தலைவர் ஆகியோரின் அன்பான வரவேற்பு வார்த்தைகளால் மிகவும் நெகிழ்ந்து, மனதைத் தொட்டது. பாரதத்தின் துணைக் குடியரசுத் தலைவராகவும், இந்த மகாசபையின் தலைவராகவும் தேசத்திற்கு சேவை ஆற்றும் வாய்ப்பை ஏற்படுத்திக்கொடுத்த நாடாளுமன்ற உறுப்பினர்களுக்கு நன்றி.
உலகின் மிகப்பெரிய ஜனநாயகத்தின் வளர்ச்சிப் பாதையில் முழு நம்பிக்கையுடன் பங்களிப்பை வழங்குவதில் பெருமிதம் கொள்கிறேன். இந்த வரலாற்றுச் சிறப்புமிக்க வாய்ப்பைப் பயன்படுத்தி, இந்த அவையில் உறுப்பினர்களுடன் முக்கியமானவற்றை பகிர்ந்துகொள்வதில் மகிழ்ச்சியடைகிறேன்.
அலுவலக சொற்களஞ்சியத்தின் ஒரு பகுதியாக இல்லாவிட்டாலும், 'மேல் சபை' அல்லது ‘மேன்மைமிக்கவர்களின் சபையாக’ தனித்துவத்துடன் முக்கியத்துவம் பெற்றது. சுதந்திரத்தின் முக்கியத்துவத்தை உறுதிப்படுத்துவதற்கும், மேம்படுத்துவதற்கும், நாடாளுமன்ற ஜனநாயகத்தின் மரபுகளை நிறுவுவதற்கும், சிறந்த விவாதங்களை முன்மாதிரியாக எடுத்துக்காட்டுவதற்கும், வழிகாட்டுதலுடன் அமைய வேண்டும் என்ற எதிர்பார்ப்பு உள்ளது.
அனைத்து அரசியலமைப்பு நிறுவனங்களும் எதிர் நோக்கும் சவால்களை சந்தித்து ஆலோசனைகளை பரிமாற்றம் செய்து அமைதியை ஏற்படுத்த வேண்டிய நேரம் இது. இத்தகையை நடவடிக்கைகளுக்கு ஊக்கம் அளிக்க வேண்டும் அவை உறுப்பினர்களை நான் கேட்டுக்கொள்கிறேன்.
புவி அறிவியல் அமைச்சகம்
தென்மேற்கு பருவமழை மேலும் முன்னோக்கி நகர்வதற்கான சாதகமான சூழ்நிலைகள் நிலவுகின்றன
இந்திய வானிலை ஆராய்ச்சித் துறையின் தேசிய வானிலை முன்னறிவிப்பு மையமானது கீழ்க்கண்ட தகவல்களைத் தெரிவித்து உள்ளது:
(- மேற்குதிசை காற்று வலுவடைந்து வருவதாலும், வெப்பச்சலன மேகங்கள் அதிகரிப்பதாலும் மாலத்தீவுகள்-கன்னியாகுமரியின் சில பகுதிகள், வங்காள விரிகுடாவின் தெற்குப் பிராந்தியத்தின் சில பகுதிகள், அந்தமான் கடலின் எஞ்சிய பகுதிகள் மற்றும் அந்தமான் & நிக்கோபார் தீவுகளில் தென்மேற்கு பருவமழை முன்னேறி வருகிறது.
- அடுத்த 48 மணி நேரத்தில் மாலத்தீவு-கன்னியாகுமரியின் மேலும் சில பகுதிகளில் தென்மேற்குப் பருவமழை மேலும் முன்னோக்கி நகர்வதற்கான சாதகமான சூழல்கள் நிலவி வருகிறது.
- அரபிக் கடலின் தென்கிழக்கு அதனை ஒட்டிய கிழக்கு & மத்திய அரபிக்கடல் பகுதிகளில் குறைந்த காற்றழுத்த தாழ்வு மண்டலம் 31 மே முதல் 4 ஜுன் 2020 வரை ஏற்படலாம். இதன் காரணமாக கேரளாவில் தென்மேற்கு பருவமழையானது 1, ஜுன் 2020 முதல் தொடங்குவதற்கான சாதகமான சூழ்நிலைகள் உருவாகி உள்ளன.
- அரபிக்கடலின் மேற்கு மத்தியப் பிராந்தியம் மீது குறைந்த காற்றழுத்தத் தாழ்வு பகுதி உருவாகி உள்ளது. அடுத்த 48 மணி நேரத்தில் அதே பிராந்தியத்தில் இது குறைந்த காற்றழுத்த தாழ்வு மண்டலாக மாறக் கூடும். அடுத்த மூன்று நாட்களில் இது தெற்கு ஓமன் மற்றும் கிழக்கு ஏமன் கடற்கரையை நோக்கி வடமேற்காக நகரக் கூடும்.
- மீனவர்கள் 29, மே 2020 முதல் 1, ஜுன் 2020 வரை மேற்குமத்திய அரபிக்கடலில் மீன் பிடிக்க செல்ல வேண்டாம் என அறிவுறுத்தப்படுகின்றனர்.
- 31 மே, 2020 முதல் 4 ஜுன் 2020 வரை அரபிக்கடலின் தென் கிழக்கு & கிழக்கு மத்திய பகுதிகளுக்கு மீன் பிடிக்க மீனவர்கள் செல்ல வேண்டாம் என மேலும் அறிவுறுத்தப்படுகின்றனர்.
பிரதமர் அலுவலகம்
வங்கதேச பயணத்தை முன்னிட்டு பிரதமரின் அறிக்கை
வங்கதேச பிரதமர் மேதகு ஷேக் ஹசீனா விடுத்த அழைப்பின் பேரில் நான் 2021 மார்ச் 26-27 ஆகிய தேதிகளில் வங்க தேசத்துக்கு பயணம் மேற்கொள்கிறேன்.
கொவிட்-19 தொற்று தொடங்கியபிறகு, எனது முதல் வெளிநாட்டு பயணமாக, நமது நட்பு அண்டை நாடான வங்கதேசத்துக்கு செல்வதில் மகிழ்ச்சியடைகிறேன். அந்நாட்டுடன், இந்தியா ஆழமான கலாச்சார, மொழியியல் மற்றும் மக்கள் தொடர்புகளை கொண்டுள்ளது.
நாளை நடைபெறும் வங்கதேச தேசிய தின கொண்டாட்டங்களில் எனது பங்கேற்பை எதிர்நோக்கியுள்ளேன். இது வங்கதேசத்தின் தந்தை பங்கபந்து ஷேக் முஜிபூர் ரகுமானின் நூற்றாண்டு பிறந்த தினத்தையும் நினைவு கூர்கிறது.
கடந்த நூற்றாண்டின் மிக உயர்ந்த தலைவர்களில் பங்கபந்துவும் ஒருவராக இருந்தார். அவரது வாழ்க்கை மற்றும் கொள்கைகள், கோடிக்கணக்கானோரை தொடர்ந்து ஊக்குவிக்கிறது.
அவரது நினைவாக துங்கிபாரா பகுதியில் உள்ள பங்கபந்துவின் நினைவிடத்திற்கு சென்று, மரியாதை செலுத்துவதையும் நான் எதிர்நோக்கியுள்ளேன்.
புராண பாரம்பரியத்தில் 51 சக்தி பீடங்களில் ஒன்றாக விளங்கும், பழங்கால ஜஷோரேஷ்வரி காளி கோயிலுக்கு சென்று வழிபடுவதையும் நான் எதிர்நோக்கியுள்ளேன்.
ஸ்ரீ ஸ்ரீ ஹரிசந்திர தாக்கூர் தனது போதனைகளை கூறிய ஒரகண்டியில் மதுவா இன பிரதிநிதிகளை சந்தித்து கலந்துரையாடுவதையும் நான் குறிப்பாக எதிர்நோக்கியுள்ளேன்.
கடந்தாண்டு டிசம்பரில் நடந்த ஆக்கப்பூர்வமான காணொலி கூட்டத்தை தொடர்ந்து, பிரதமர் ஷேக் ஹசினாவுடன் நான் விவாதிக்கவுள்ளேன்.
மேதகு வங்கதேச அதிபர் அப்துல் ஹமீத் மற்றும் இதர வங்கதேச பிரதிநிதிகளை சந்திப்பதையும் நான் எதிர்நோக்கியுள்ளேன்.
தொலைநோக்கு பார்வை கொண்ட பிரதமர் ஷேக் ஹசினாவின் தலைமையின் கீழ் வங்கதேசத்தின் குறிப்பிடத்தக்க பொருளாதாரம் மற்றும் வளர்ச்சி திட்டங்களுக்கு பாராட்டு தெரிவிப்பதாக மட்டுமின்றி, இந்த சாதனைகளுக்கு இந்தியாவின் நிலையான ஆதரவை உறுதியளிப்பதாகவும் எனது பயணம் அமைந்திருக்கும்.
கொவிட்-19க்கு எதிரான பேராட்டத்துக்கு, இந்தியாவின் ஆதரவு மற்றும் ஒற்றுமையையும் நான் தெரிவிப்பேன்.
மத்திய அமைச்சரவை
சுகாதாரம் மற்றும் நலத் துறையில் இந்தியா - ஜப்பான் இடையே புரிந்துணர்வு ஒப்பந்தம்.. மத்திய அமைச்சரவை ஒப்புதல்
சுகாதாரம் மற்றும் நலத்துறையில் இந்தியா - ஜப்பான் இடையே கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான அமைச்சரவை தனது ஒப்புதலை வழங்கியுள்ளது.
அமலாக்கம் மற்றும் இலக்குகள்
இந்தப் புரிந்துணர்வு ஒப்பந்தத்தில் கையெழுத்து இடப்பட்ட நகல்கள் இருதரப்பிற்கும் சென்றடைந்த பிறகு இது தொடர்பான நடவடிக்கைகள் தொடங்கப்படும். இந்தப் புரிந்துணர்வு ஒப்பந்தத்தில் கூறப்பட்டது போல் இரு நாடுகளும் இதுதொடர்பான நடவடிக்கைகளை எடுத்து வரும்.
புரிந்துணர்வின் தாக்கம்.
இந்த புரிந்துணர்வு ஒப்பந்தம் இரு நாடுகளுக்கிடையே பாரம்பரிய மருத்துவ முறைகளில் ஒத்துழைப்பை மேம்படுத்தும்.
செலவு
இதில் எந்தவிதமான கூடுதல் நிதிச் செலவும் இல்லை இது தொடர்பான அனைத்து செலவுகளும் மத்திய ஆயுஷ் அமைச்சகத்தில் ஏற்கனவே உள்ள திட்டத்தின் கீழ் செலவு செய்யப்படும்
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ரூ.28 லட்சம் மதிப்பிலான கடத்தல் தங்கம் பறிமுதல்
சென்னை விமான நிலையத்தில் ரூ.28 லட்சம் மதிப்பிலான தங்கத்தை சுங்க அதிகாரிகள் பறிமுதல் செய்தனர்.
துபாயிலிருந்து எமிரேட்ஸ் விமானம் மூலம் சென்னை வந்த புதுச்சேரியைச் சேர்ந்த இளங்கோவன் பஞ்சநாதன் என்ற பயணியிடம் சுங்க அதிகாரிகள் சோதனை நடத்தினர்.
அப்போது அவரது உடலில், இருந்து 668 கிராம் தங்கப் பசை மீட்கப்பட்டது. அதிலிருந்து 578 கிராம் தங்கம் பரித்தெடுக்கப்பட்டது. இவற்றின் மதிப்பு ரூ.28 லட்சம். அவரை கைது செய்து மேலும் விசாரித்து வருவதாக சென்னை சர்வதேச விமான நிலைய சுங்க ஆணையர் தெரிவித்துள்ளார்.
பிரதமர் அலுவலகம்
அகமதாபாத்தில் 36-வது தேசிய விளையாட்டுப் போட்டிகளை பிரதமர் துவக்கிவைத்தார்
அகமதாபாத்தில் உள்ள நரேந்திர மோடி மைதானத்தில் 36-வது தேசிய விளையாட்டுப் போட்டிகளை பிரதமர் திரு நரேந்திர மோடி இன்று துவக்கி வைத்தார். இந்த நிகழ்வின் போது தேசாரில் உலகத்தரம் வாய்ந்த “ஸ்வர்ணிம் குஜராத் விளையாட்டு பல்கலைக்கழகத்தையும்” அவர் திறந்து வைத்தார். நாடு முழுவதிலும் இருந்து தேசிய விளையாட்டுப் போட்டிகளில் கலந்து கொள்ளும் வீரர்களிடமும் பிரதமர் கலந்துரையாடினார்.
விழாவில் பேசிய பிரதமர், தேசிய விளையாட்டுப் போட்டிகளின் துவக்க விழாவில் காணப்படும் உற்சாகத்தை வார்த்தைகளால் விவரிக்க முடியாது என்று கூறினார். முன் எப்போதும் இல்லாத வகையில் 7000-க்கும் அதிகமான தடகள வீரர்கள், சுமார் 15,000 பங்கேற்பாளர்கள், 35,000 கல்லூரிகள், பல்கலைக்கழகங்கள் மற்றும் பள்ளிகள், இவற்றைத் தவிர்த்து ஏறத்தாழ 50 லட்சம் மாணவர்கள் நேரடியாக இணைந்துள்ள தேசிய விளையாட்டுப் போட்டிகள் பிரமிக்க வைப்பதாக அவர் குறிப்பிட்டார். வீரர்களின் முகங்களில் காணப்படும் நம்பிக்கை ஒளி, வரவிருக்கும் இந்திய விளையாட்டின் பொற்காலத்தின் முன்னோட்டமாக அமைந்துள்ளது என்றார் அவர்.
அகமதாபாத்தில் நேற்று நடைபெற்ற பிரம்மாண்டமான ட்ரோன் விழாவை நினைவுகூர்ந்த பிரதமர், இது போன்ற கண்கவர் நிகழ்வைக் கண்டு அனைவரும் பெருமிதமும், ஆச்சரியமும் அடைந்ததாகத் தெரிவித்தார். “இதுபோன்ற தொழில்நுட்பத்தின் ஆக்கப்பூர்வமான பயன்பாடு, குஜராத் மாநிலத்தையும், இந்தியாவையும் புதிய உச்சத்திற்கு எடுத்துச் செல்லும்”, என்று அவர் மேலும் கூறினார். மைதானத்தின் தனித்துவம் பற்றி பேசுகையில், இதர வளாகங்கள் ஒரு சில விளையாட்டுகளுக்கான வசதிகளை மட்டுமே கொண்டிருக்கும் வேளையில், கால்பந்து, ஹாக்கி, கூடைப்பந்து, கபடி, குத்துச் சண்டை, லான் டென்னிஸ் உள்ளிட்ட ஏராளமான போட்டிகளை நடத்துவதற்கான வசதியை சர்தார் பட்டேல் விளையாட்டு வளாகம் பெற்றிருப்பதாக பிரதமர் தெரிவித்தார்.
தேசிய அளவில் விளையாட்டின் முக்கியத்துவத்தை பிரதமர் எடுத்துரைத்தார். “ஆடுகளத்தில் வீரர்களின் வெற்றி, அவர்களது வலிமையான செயல்திறன் முதலியவை இதர துறைகளில் நாடு சாதனை புரிவதற்கும் வழிவகை செய்கிறது. விளையாட்டின் மென்மையான ஆற்றல் நாட்டின் அடையாளத்தையும், கண்ணோட்டத்தையும் பெரும் மடங்கு அதிகரிக்கிறது. ஒரு செயலிலிருந்து வெற்றி துவங்குகிறது என்று விளையாட்டு சம்பந்தமான எனது நண்பர்களிடம் நான் அடிக்கடி கூறுவேன். அதாவது ஒரு செயலை நீங்கள் தொடங்கும் போது அந்த நொடியே வெற்றியும் ஆரம்பிக்கிறது. முன்னேறும் முயற்சியை நீங்கள் கைவிடாமல் இருந்தால் வெற்றியும் உங்களை துரத்திக் கொண்டே வரும்”, என்று பிரதமர் தெரிவித்தார்.
8 ஆண்டுகளுக்கு முன்பு இந்திய விளையாட்டு வீரர்கள் கலந்து கொண்ட சர்வதேச போட்டிகளின் எண்ணிக்கை 100-க்கும் குறைவாக இருந்தது என்றும், அதற்கு மாறாக தற்போது 300-க்கும் அதிகமான விளையாட்டுகளில் இந்திய வீரர்கள் பங்கேற்பதாகவும் பிரதமர் குறிப்பிட்டார். “8 ஆண்டுகளுக்கு முன்பு இந்திய வீரர்கள் 20- 25 விளையாட்டுகளில் பங்கேற்பார்கள். தற்போது அவர்கள் சுமார் 40 வெவ்வேறு போட்டிகளில் கலந்து கொள்கிறார்கள். பதக்கங்களின் எண்ணிக்கையும் இந்தியாவின் பெருமையும் இன்று உயர்கிறது”, என்றார் அவர்.
இந்த நிகழ்ச்சியில் குஜராத் முதலமைச்சர் திரு புபேந்திர பட்டேல், மாநில ஆளுநர் திரு ஆச்சார்யா தேவ்விரத், மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் சிங் தாக்கூர், நாடாளுமன்ற உறுப்பினர் திரு சி. ஆர். பாட்டில், குஜராத் உள்துறை அமைச்சர் திரு ஹார்ஸ் சங்வி, அகமதாபாத் மேயர் திரு கிரித் பர்மர் உள்ளிட்டோர் கலந்து கொண்டனர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சலுகைதாரர்கள், குத்தகைதாரர்கள் மற்றும் ஆலோசகர்களின் தரவரிசையை இந்திய தேசிய நெடுஞ்சாலைகள் ஆணையம் மேற்கொள்ளவிருக்கிறது
அதன் சலுகைதாரர்கள், குத்தகைதாரர்கள் மற்றும் ஆலோசகர்களுக்கான நேர்மையான மற்றும் விரிவான 'செயல்திறன் தரவரிசை' அமைப்பை நிறுவுவதற்காக, 'விற்பனையாளர் செயல்திறன் மதிப்பீட்டு அமைப்பு' ஒன்றை இந்திய தேசிய நெடுஞ்சாலைகள் ஆணையம் உருவாக்கியிருக்கிறது. தேசிய நெடுஞ்சாலைகள் ஆணையத்தின் பல்வேறு பணிகளில் தொடர்புடைய விற்பனையாளர்களின் செயல்திறனைக் கண்காணிக்க இணையதளம் சார்ந்த விரிவான மதிப்பீட்டு முறை செயல்படுத்தப்பட்டுள்ளதாக இந்திய தேசிய நெடுஞ்சாலைகள் ஆணையத்தின் செய்திக் குறிப்பு ஒன்று தெரிவிக்கிறது.
இந்திய தேசிய நெடுஞ்சாலைகள் ஆணைய இணையதளத்தில், 'விற்பனையாளர்களின் செயல்திறன் மதிப்பீட்டு முறை' என்னும் தலைப்பின் கீழ் இந்தத் தளம் கிடைக்கும். இந்தத் தளத்தின் கீழ், விற்பனையாளர்கள் தங்களைப் பற்றிய சுயமதிப்பீட்டை நடத்தி, அவர்கள் செய்து வரும் பணிகள் தொடர்பான கோப்புகளைப் பதிவேற்ற வேண்டும் என்று இந்திய தேசிய நெடுஞ்சாலைகள் ஆணையம் தெரிவித்துள்ளது. சமர்ப்பித்தத் தகவல்கள் இந்திய தேசிய நெடுஞ்சாலைகள் ஆணையத்தின் பல்வேறு மட்டங்களில் ஆய்வு செய்யப்பட்டு, அதன் அடிப்படையில் விற்பனையாளருக்கான மதிப்பீடு வழங்கப்படும்.
கட்டிமுடிக்கப்பட்டு, செயலாக்கப்பட்டு, மாற்றுவது - BOT , கட்டிமுடிக்கப்பட்டு, செயலாக்கப்பட்டு, மாற்றுவது - , கலப்பு வருடாந்திர முறை , பொறியியல், கொள்முதல், கட்டுமானப் பணிகள் , மற்றும் ஆணையத்தின் பொறியாளர், தனிப்பட்டப் பொறியாளர் மற்றும் விரிவான திட்ட அறிக்கை  ஆலோசகர்கள் ஆகியோரின் பணிகளைச் செயல்படுத்தும் முறை மற்றும் நிறைவு நிலை ஆகியவற்றின் அடிப்படையில் மதிப்பிடுவதற்கான வசதி இந்தத் தளத்தில் உள்ளது. மிகவும் விரிவான மற்றும் நடுநிலையான முறையில் மதிப்பீடு செய்யப்படுகிறது என்பதை உறுதி செய்ய, பல கட்ட ஆய்வுகளுக்குப் பின் வழங்கப்பட்ட மதிப்பீடு விற்பனையாளரிடம் பகிரப்படும். வழங்கப்பட்ட மதிப்பீட்டை எதிர்த்து மேல்முறையீடு செய்ய விற்பனையாளருக்கு வாய்ப்பு வழங்கப்படும்.
-----
(Visitor Counter : 126
இந்திய போட்டிகள் ஆணையம்
இன்கிராம் மைக்ரோ நிறுவனத்தின் 100 சதவீத பங்குகளை இமோலா அக்கியுசிஷன் நிறுவனம் வாங்க சிசிஐ ஒப்புதல்
இமோலா அக்கியுசிஷன் நிறுவனமானது, இன்கிராம் மைக்ரோ நிறுவனத்தின் 100 சதவீத பங்குகளை வாங்குவதற்கும், நிறுவனத்தின் முழு கட்டுப்பாட்டைப் பெறுவதற்கும் இந்தியப் போட்டி ஆணையம்  ஒப்புதல் அளித்துள்ளது. இதனுடன் இன்கிராம் மைக்ரோ நிறுவனத்தின் ஆதி நிறுவனங்களான ஜிசிஎல் நிறுவனங்களையும், அவற்றின் உப நிறுவனங்களையும் கையகப்படுத்தவும் ஒப்புதல் அளிக்கப்பட்டுள்ளது.
இது தொடர்பாக சிசிஐ விரிவான ஆணையை வெளியிட உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1717352
நுகர்வோர் நலன், உணவு மற்றும் பொது விநியோகம் அமைச்சகம்
ஒரே நாடு, ஒரே குடும்ப அட்டை- இது வரையிலான பயணம் மற்றும் முன்னால் இருக்கும் பாதை
தேசிய உணவு பாதுகாப்பு சட்டத்தின் கீழ் உள்ள அனைத்து தகுதியுடைய ரேசன் அட்டைதாரர்கள்/பயனாளிகளுக்கும் அவர்களுக்கு உரித்தான பொருள்களை நாட்டில் எங்கு வேண்டுமானாலும் பெற்றுக்கொள்ளும் வசதியை அளிப்பதற்காக ஒரே நாடு, ஒரே குடும்ப அட்டை திட்டத்தை செயல்படுத்துவது இந்திய அரசின் உணவு & பொது விநியோகத் துறையின் முக்கிய முன்னுரிமைகளில் ஒன்றாகும். இந்த திட்டத்தின் கீழ், மின்னணு விற்பனை முனையக் கருவியைப் பொருத்துவதன் மூலம் தகவல் தொழில்நுட்பம் சார்ந்த அமைப்பை நிறுவுவது, பயனாளிகளின் ஆதார் எண்களை அவர்களின் குடும்ப அட்டைகளோடு இணைப்பது மற்றும் மாநிலங்கள்/யூனியன் பிரதேசங்களில் உயிரி அடையாளத் தொழில்நுட்ப முறையைக் கொண்டு விற்பனை முனையக் கருவி பரிவர்த்தனைகளை செயல்படுத்துதல் ஆகியவற்றின் மூலம், குடும்ப அட்டைகளின் நாடு தழுவிய பெயர்வுத்திறன் வசதியின் துணையோடு அதிக அளவில் மானியங்கள் அளிக்கப்படும் உணவு தானியங்கள் விநியோகிக்கப்படுகிறது.
மாநில உணவு அமைச்சர்கள் மற்றும் மாநில உணவு செயலாளர்களுடனான தொடர் கூட்டங்கள் மற்றும் காணொலி காட்சிகள் மூலம் மத்திய நுகர்வோர் விவகாரங்கள், உணவு மற்றும் பொது விநியோக அமைச்சர் திரு. ராம் விலாஸ் பஸ்வானால் இந்தத் திட்டத்தின் முன்னேற்றம் தொடர்ந்து ஆய்வு செய்யப்படுகிறது. ஒரே நாடு, ஒரே குடும்ப அட்டை திட்டத்தின் கீழ் நாடு தழுவிய பெயர்வுத்திறன் வசதியை செயல்படுத்த அனைத்து மாநிலங்கள்/யூனியன் பிரதேசங்களும் ஒப்புதலளித்துள்ளன மற்றும் கிட்டத்தட்ட அவற்றில் அனைவருமே இந்தத் துறையுடன் புரிந்துணர்வு ஒப்பந்தங்களில் கையெழுத்திட்டுள்ளனர்.
தற்சமயம், ஆந்திர பிரதேசம், பீகார், தாத்ரா & நாகர் ஹவேலி மற்றும் டாமன் & டையு, கோவா, குஜராத், ஹரியானா, ஹிமாச்சல் பிரதேசம், ஜம்மு & காஷ்மீர், ஜார்கண்ட், கேரளா, கர்நாடகா, மத்தியப் பிரதேசம், மகாராஷ்டிரா, மணிப்பூர், மிசோராம், நாகாலாந்து, ஒதிசா, ராஜஸ்தான், பஞ்சாப்,
சிக்கிம், தெலங்கானா, திரிபுரா, உத்திர பிரதேசம் மற்றும் உத்திரகாண்ட் ஆகிய 24 மாநிலங்கள்/யூனியன் பிரதேசங்களில் உள்ள சுமார் 65 கோடி பயனாளிகள்  ஒரே நாடு, ஒரே குடும்ப அட்டை திட்டத்தின் கீழுள்ள நாடு தழுவிய பெயர்வுத்திறன் வசதியில் இணைக்கப்பட்டுள்ளனர். இதன் மூலம், குடும்ப அட்டைதாரரின் தேவையைப் பொருத்து முழுமையாகவோ அல்லது பகுதியாகவோ ரேசன் பெயர்வுத்திறனை இடம்பெயர் தொழிலாளர்கள் உள்ளிட்டோர் இந்த மாநிலங்களுக்குள் பயன்படுத்திக்கொள்ளலாம்.
மேலும், மாநிலங்கள்/யூனியன் பிரதேச அரசுகளை தயார்படுத்துவதன் மூலம், மீதமிருக்கும் 12 மாநிலங்கள்/யூனியன் பிரதேசங்களில்  ஒரே நாடு, ஒரே குடும்ப அட்டை வசதியை செயல்படுத்த ஒருங்கிணைந்த மற்றும் தொடர் முயற்சிகளை உணவு & பொது விநியோகத் துறை எடுத்து வருகிறது.
viii. தமிழ்நாடு:
அனைத்து நியாய விலைக் கடைகளிலும் உயிரி அடையாளத் தொழில்நுட்ப நுண்ணாய்வுக் கருவியுடன்  கூடிய விற்பனை முனையக் கருவிகளை நிறுவும் பணி சமீபத்தில் தொடங்கப்பட்டு, முன்று மாவட்டங்களில் சோதனை ஓட்டம் தொடங்கியுள்ளது. செப்டம்பர் 2020 இறுதிக்குள் விற்பனை முனையக் கருவிகளை முழுவதுமாக நிறுவ மாநில அரசு உறுதியளித்துள்ளது. அக்டோபர் 2020-இல் தேசிய பெயர்வுத்திறன் மாநிலத்தில் செயல்படுத்தப்படும் என எதிர்பார்க்கப்படுகிறது.புதுச்சேரி: தேசிய பெயர்வுத்திறனை செயல்படுத்துவதற்கான நிலையான செயல்பாட்டு நடைமுறை இந்த நேரடி பலன் பரிவர்த்தனை  யூனியன் பிரதேசத்துடன் பகிரப்பட்டுள்ளது. யூனியன் பிரதேச அளவிலான கலந்துரையாடல்கள் தற்சமயம் நடைபெற்றுக் கொண்டிருக்கின்றன மற்றும் திட்டத்தை செயல்படுத்துவதற்கான காலக்கெடு ஜனவரி, 2020-இல் எதிர்பார்க்கப்படுகிறது.
(Visitor Counter : 316
எரிசக்தி அமைச்சகம்
மின் உற்பத்திக்கு உயிரி எரிபொருள் உருண்டை தயாரிக்க ஸ்டார்ட்-அப் நிறுவனங்களுக்கு தேசிய அனல் மின் கழகம் அழைப்பு
தேசிய அனல் மின் கழகம் உயிரி எரிவாயு உருண்டைகளை தயாரிக்க ஸ்டார்ட்அப் நிறுவனங்களிடமிருந்து டெண்டர் கோரியுள்ளது
தேசிய அனல் மின் கழகத்தின் ஆராய்ச்சி மற்றும் மேம்பாட்டு பிரிவான நேத்ரா, சிறு நிறுவனங்கள் மேம்பட்ட தொழில்நுட்பத்தை தயாரிக்கும், வகையில் உயிரி எரிவாயு உருண்டைகளை சிறு நிறுவனங்கள் உற்பத்தி செய்ய டெண்டர் கோரியுள்ளது.
தேவையான அனைத்து ஆவணங்களுடன் மூடப்பட்ட கவரின் மேல் பகுதியில் 'வேளாண் கழிவிலிருந்து உயிரி எரிபொருள் உருண்டை தயாரிப்பு ஆலை' என்று எழுதி மே 19 ஆம் தேதிக்குள் விண்ணப்பிக்க வேண்டும்.
இந்தியா ஆண்டுக்கு 230 மில்லியன் மெட்ரிக் டன் உயிரி எரிபொருள் உருண்டைகளை உற்பத்தி செய்து வருகிறது. மின் உற்பத்தி ஆலைகளில் உயிரி எரிபொருள்களை உபயோகப்படுத்துவதன் மூலம் கார்பன் வெளியீடு குறைவாக உள்ளது என்பது ஏற்கனவே நிரூபிக்கப்பட்டுள்ளது. மேலும், உயிரி எரிபொருள் நிலக்கரிக்கு ஈடான சக்தியை வெளியிடும். பல்வேறு தேசிய அனல் மின் கழக மின் உற்பத்தி ஆலைகளில் ஏற்கனவே நிலக்கரி உடன் உயிரி எரிபொருட்கள் உபயோகப்படுத்தப்பட்டு வருவது குறிப்பிடத்தக்கது.
நாட்டில் உள்ள அனைத்து நிலக்கரி அனல் மின் நிலையங்களிலும் 5-10 சதவீதம் உயிரி எரிபொருளை இணைத்து எரிப்பதை மத்திய மின் அமைச்சகம் கட்டாயமாக்கியுள்ளது.
இந்த நடவடிக்கை, நாட்டில் உயிரி சுற்றுச்சூழல் அமைப்பை மேம்படுத்துவதற்கான தேசிய அனல் மின் கழகத்தின் உறுதிப்பாட்டை வலுப்படுத்தும் என்று எதிர்பார்க்கப்படுகிறது. மேலும் இந்திய ஸ்டார்ட்அப் நிறுவனங்களுக்கு சுயசார்பு இந்தியா என்ற பிரதமரின் தொலைநோக்குப் பார்வையை நிறைவேற்றவும் மற்றும் நமது லட்சியமான 'மேக் இன் இந்தியா' இயக்கத்திற்கு பங்களிக்கவும் ஒரு தனித்துவமான தளத்தை வழங்கும்.
மேலும் விவரங்களுக்கு இந்த செய்தி குறிப்பை காணவும்: https://pib.gov.in/PressReleasePage.aspx?PRID=1821775
PIB Headquarters
அஞ்சல் குறை தீர்ப்பு நாள்
அஞ்சல் குறை தீர்ப்பு நாளானது வரும் திங்கட்கிழமை  அன்று காலை 11.00 மணிக்கு சென்னை வடக்கு கோட்ட அலுவலகத்தில் முதுநிலை கண்காணிப்பாளரால் நடத்தப்பட உள்ளது. பொதுமக்கள் யாவரும் சென்னை வடக்கு கோட்டத்திற்குட்பட்ட அஞ்சல் நிலையங்களில் உள்ள தங்களது அஞ்சல் சேவை தொடர்பான குறைகளை கடிதம் வாயிலாக கீழ்காணும் முகவரிக்கு 02.11.2019-க்குள் வந்து சேரும் வண்ணம் அனுப்புமாறு கேட்டுக் கொள்ளப்படுகிறார்கள்.
அஞ்சல் குறை தீர்ப்பு கூட்டம், முதுநிலை கோட்ட கண்காணிப்பாளர் அலுவலகம், சென்னை வடக்கு கோட்டம் , புது எண்.5, பழைய எண்.3, நான்காவது மாடி, எத்திராஜ் சாலை, எழும்பூர், சென்னை-600 008 என்ற முகவரியில் நடைபெற உள்ளதாக அஞ்சலக முதுநிலை கண்காணிப்பாளர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
ஊரக வளர்ச்சி அமைச்சகம்
"ஊரக வளர்ச்சித் திட்டங்களின் சமூகத் தணிக்கை" என்ற 2 வது தேசிய கருத்தரங்கில் மத்திய ஊரக வளர்ச்சி மற்றும் பஞ்சாயத்து ராஜ் துறை அமைச்சர் திரு. கிரிராஜ் சிங் செவ்வாய்கிழமையன்று  உரையாற்றுகிறார்
மத்திய ஊரக வளர்ச்சி மற்றும் பஞ்சாயத்து ராஜ் துறை அமைச்சர் கிரிராஜ் சிங், டாக்டர் அம்பேத்கர் சர்வதேச மையத்தில் செவ்வாய்கிழமையன்று  "ஊரக வளர்ச்சித் திட்டங்களின் சமூகத் தணிக்கை" என்ற 2வதுதேசிய கருத்தரங்கில் உரையாற்றுகிறார். இந்த தேசியக் கருத்தரங்கின் கருப்பொருள் "வெளிப்படைத்தன்மை மற்றும் பொறுப்புடைமையைக் கொண்டுவரும் நோக்கில் சமூக தணிக்கை எனும் புதிய கருத்தை உருவாக்குதல்" என்பதாகும்.
மத்திய ஊரக வளர்ச்சி மற்றும் உருக்குத் துறை இணையமைச்சர் திரு ஃபகன் சிங் குலஸ்தே, மத்திய ஊரக வளர்ச்சி மற்றும் நுகர்வோர் விவகாரங்கள், உணவு மற்றும் பொது விநியோகத் துறை இணையமைச்சர் சாத்வி நிரஞ்சன் ஜோதி, மத்திய பஞ்சாயத்து ராஜ் இணையமைச்சர் திரு கபில் மோரேஷ்வர் பாட்டீல், ஊரக வளர்ச்சித் துறை செயலாளர் திரு சைலேஷ் குமார் சிங், இணைச் செயலாளர்  திரு அமித் கட்டாரியா மற்றும் அமைச்சக அதிகாரிகள், அனைத்து மாநில / யூனியன் பிரதேச அரசுகளின் மூத்த அதிகாரிகளும் கலந்து கொள்வார்கள்.
கருத்தரங்கில் பங்கேற்கும் வல்லுநர்கள் மற்றும் அலுவலர்கள் சமூக தணிக்கை தொடர்பான தங்கள் அனுபவங்களை பகிர்ந்து கொள்ள மாநிலங்களிலிருந்து அழைக்கப்பட்டுள்ளனர்.
மகாத்மா காந்தி தேசிய ஊரக வேலை உறுதியளிப்புச் சட்டத்தின் கீழ் நடைபெறும் அனைத்துப் பணிகள் மற்றும் செலவினங்கள் வழக்கமான சமூகத் தணிக்கைகள் மேற்கொள்ளும் உரிமையை கிராம சபைக்கு வழங்குகிறது. சுயாதீன சமூகத் தணிக்கை அலகுகள் மூலம் ஆன்லைனிலும் நேரடியாகவும் சமூகத் தணிக்கையை எளிதாக்குதல், அனைத்து பதிவுகளையும் முழுமையாக அணுகுதல் மற்றும் சுவர் எழுத்துக்கள் மூலம் செயலில் வெளிப்படுத்துதல் ஆகியவை இதில் அடங்கும்.
பாதுகாப்பு அமைச்சகம்
தமிழ்நாடு பாதுகாப்புத் தளவாட தொழில் முனையம்
பாதுகாப்புத் தளவாட உற்பத்திக்காக சென்னை, கோயம்பத்தூர், ஹொசூர், சேலம், திருச்சிராப்பள்ளி ஆகிய ஐந்து இடங்களை தமிழ்நாடு பாதுகாப்புத் தளவாட உற்பத்தி முனையம் கண்டறிந்துள்ளது. 53 தொழிற்சாலைகளின் மூலம் ரூ. 11,794 கோடி முதலீட்டில் புரிந்துணர்வு ஒப்பந்தம் மேற்கொள்ளப்பட்டுள்ளதாக தமிழ்நாடு அரசு தெரிவித்துள்ளது. இதுவரை ஏற்கனவே தொழிற்சாலைகள் மூலம் ரூ.3,861 கோடி முதலீடு செய்யப்பட்டுள்ளது.
புதிய தொழிற்சாலைகள் மூலம் நேரடி மற்றும் மறைமுக வேலைவாய்ப்புகள் உருவாகும்.
இத்தகவலை பாதுகாப்புத்துறை இணையமைச்சர் திரு அஜய்பட் மாநிலங்களவையில் டாக்டர் அன்புமணி ராமதாஸுக்கு தெரிவித்தார்.
பிரதமர் அலுவலகம்
மகா அஷ்டமி தினத்தை முன்னிட்டு அனைவருக்கும் பிரதமர் வாழ்த்து
மகா அஷ்டமி திருநாளை முன்னிட்டு அனைவருக்கும் பிரதமர் திரு. நரேந்திர மோடி வாழ்த்து தெரிவித்துள்ளார். தாய் மகாகவுரியின் ஆசிகள் அனைவரின் வாழ்விலும் அதிர்ஷ்டம், செழிப்பு மற்றும் வெற்றியைக் கொண்டு வரட்டும் என்று பிரதமர் வாழ்த்தியுள்ளார். தாய் மகாகவுரியின் கீர்த்தனைகளையும்  திரு. மோடி பகிர்ந்துள்ளார்.
பிரதமர் தனது டுவிட்டரில் பகிர்ந்துள்ள ஸ்துதி பாடல்:
"वन्दे वाञ्छितकामार्थं चन्द्रार्धकृतशेखराम्।
सिंहारूढां चतुर्भुजां महागौरीं यशस्वीनीम्॥
महा अष्टमी की अनंत शुभकामनाएं। मां महागौरी हर किसी के जीवन में सौभाग्य, संपन्नता और सफलता लेकर आएं। माता के भक्तों के लिए उनकी यह स्तुति…"
ஆயுஷ்
கொவிட் -19 சிகிச்சைக்கு வாசா  மற்றும் குடுச்சி ஆகிய மருந்துகளின் சாத்தியக்கூறுகள் குறித்து மருத்துவ ஆய்வை ஆயுஷ் அமைச்சகம் மேற்கொள்ளவுள்ளது
கொவிட் -19 க்கான விரைவான தீர்வுகளின் அவசியத்தை கருத்தில் கொண்டு, ஆயுஷ் அமைச்சகம் பல வழிகள் மூலம் சாத்தியமான பல்வேறு தீர்வுகள் குறித்த முறையான ஆய்வுகளை மேற்கொண்டு வருகிறது. இந்த முயற்சியின் ஒரு பகுதியாக, கொவிட்-19 சிகிச்சையில் வாசா கானா, குடிச்சி கானா மற்றும் வாசா -குடிச்சி கானா மருந்துகளின் பங்கை மதிப்பீடு செய்வதற்கான மருத்துவ ஆய்வை தொடங்கும் திட்டத்தக்கு சமீபத்தில் ஒப்புதல் அளிக்கப்பட்டது.
இந்த ஆய்வு தில்லியில் உள்ள அகில இந்திய ஆயுர்வேதா மையத்தில், அறிவியல் மற்றும் தொழில் ஆராய்ச்சி கவுன்சிலின் மரபியல் மற்றும் ஒருங்கிணைந்த உயிரியில் மையத்துடன் கூட்டாக மேற்கொள்ளப்படும். இதற்கான விரிவான திட்டங்கள் தயாரிக்கப்பட்டுள்ளன.
இந்த ஆய்வு நெறிமுறைகளை நவீன மருத்துவ நிபுணர்களும் ஆய்வு செய்துள்ளனர். அவர்களது பரிந்துரைகளும் இணைக்கப்பட்டுள்ளன. நிறுவன நெறிமுறைக் குழு  போன்ற தேவையான ஒப்புதல்களுக்கு உட்பட்டு இந்த ஆய்வு மேற்கொள்ளப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1658943